Euroopa Liidu Teataja L 104 , 08/04/2004 Lk 0129 - 0132



Komisjoni otsus, 5. aprill 2004, millega muudetakse otsuse 2003/634/EÜ (millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks) I ja II lisa (teatavaks tehtud numbri K(2004) 1257 all) (EMPs kohaldatav tekst) (2004/328/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, [1] eriti selle artikli 10 lõiget 2, ning arvestades järgmist: (1) Komisjoni otsusega 2003/634/EÜ [2] kiidetakse heaks erinevate liikmesriikide esitatud programmide nimekirjad. Need programmid on koostatud selleks, et võimaldada liikmesriikidel alustada edaspidi mõnele vööndile või heakskiitmata vööndis asuvale kasvandusele kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndi või heakskiitmata vööndis asuva heakskiidetud kasvanduse staatuse saamise menetlust. (2) Itaalia taotles 23. detsembri 2003. aasta kirjaga Valle del torrente Venina piirkonnas kohaldatava programmi heakskiitmist. Esitatud taotlus leiti olevat vastavuses direktiivi 91/67/EMÜ artikliga 10 ja tuleb seepärast heaks kiita. Avalduse kuupäeva seisuga oli esimene proovivõtmine 2003. aasta mais. Seepärast tuleks programmi rakendada vähemalt 2005. aasta juunini. (3) Itaalia taotles 21. detsembri 2003. aasta kirjaga Bassan Antonio piirkonnas kohaldatava programmi heakskiitmist. Esitatud taotlus leiti olevat vastavuses direktiivi 91/67/EMÜ artikliga 10 ja tuleb seepärast heaks kiita. Seda tsooni ei ole 2002. aastal jälgitud. Seepärast tuleks programmi rakendada 2004. aasta lõpuni ja igal aastal tuleb võtta vähemalt kaks proovi. (4) La Rioja autonoomse piirkonna programm on lõpetatud ja piirkond on lisatud komisjoni otsusesse 2002/308/EÜ. [3] (5) Seepärast tuleks vastavalt muuta otsust 2003/634/EÜ. (6) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 2003/634/EÜ muudetakse järgmiselt: 1. I lisa asendatakse käesoleva otsuse I lisas esitatud tekstiga. 2. II lisa asendatakse käesoleva otsuse II lisas esitatud tekstiga. Artikkel 2 Käesolev otsus on adresseeritud liikmesriikidele. Brüssel, 5. aprill 2004 Komisjoni nimel komisjoni liige David Byrne [1] EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003 lk 1). [2] ELT L 220, 3.9.2003, lk 8. Otsust on muudetud otsusega 2003/904/EÜ (ELT L 340, 24.12.2003, lk 69). [3] EÜT L 106, 23.4.2002, lk 28. Otsust on viimati muudetud otsusega 2003/839/EÜ (ELT L 319, 4.12.2003, lk 21). -------------------------------------------------- I LISA " “I LISA KALAHAIGUSTE VHSi JA IHNi SUHTES HEAKSKIIDETUD VÖÖNDI STAATUSE SAAMISEKS ESITATUD PROGRAMMID 1. TAANI 22. MAIL 1995 TAANI ESITATUD PROGRAMMID HÕLMAVAD: - FISKEBÆK Å valglat - Kõiki JÜÜTIMAA OSASID, mis jäävad Storåen, Karup å, Gudenåen ja Grejs å valglatest lõuna ja lääne poole - Kõiki TAANI SAARI 2. SAKSAMAA 25. VEEBRUARIL 1999 SAKSAMAA ESITATUD PROGRAMM HÕLMAB: - "OBERN NAGOLDi" valglas asuvat vööndit. 3. HISPAANIA 4. PRANTSUSMAA 5. ITAALIA 5.1. 6. OKTOOBRIL 2001 ITAALIA ESITATUD PROGRAMM BOLZANO AUTONOOMSE PIIRKONNA KOHTA, MIDA ON MUUDETUD 27. MÄRTSI 2003. AASTA KIRJAGA, HÕLMAB JÄRGMIST PIIRKONDA: Bolzano provints - Vöönd koosneb kõikidest Bolzano provintsi valglatest. Vöönd hõlmab vööndi ZONA VAL DELL'ADIGE ülemist osa – st Adige jõe valgla Bolzano provintsis asuvast lähtest kuni Trento provintsi piirini. ( NB: Ülejäänud osa, vööndi ZONA VAL DELL'ADIGE alumine osa kuulub Trento autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna. ) 5.2. 23. DETSEMBRIL 1996 JA 14. JUULIL 1997 ITAALIA ESITATUD PROGRAMMID TRENTO AUTONOOMSE PIIRKONNA KOHTA HÕLMAVAD JÄRGMISI PIIRKONDI: Val di Sole e di Noni vöönd - Valgla Noce oja lähtest S. Giustina tammini. Val dell'Adige vööndi alumine osa - Adige jõe valgla ja selle Trento autonoomse provintsi territooriumil asuvad lähted, alates Bolzano provintsi piirist kuni Ala tammini (hüdroelektrijaam). ( NB Vööndi ZONA VAL DELL'ADIGE ülemine osa kuulub Bolzano autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna. ) Torrente-Arnò - Valgla Arnò mägijõe lähtest kuni paisuni alamjooksul enne Arnò mägijõe Sarca jõkke suubumist. Val Banale - Ambiesi oja vesikonna valglast kuni hüdroelektrijaama tammini. Varone - Magnone oja valgla lähtest kuni joani. Alto e Basso Chiese - Chiese jõe valgla alates lähtest kuni Condino tammini, välja arvatud Adaną ja Palvico mägijõgede vesikond. Torrente Palvico - Palvico mägijõe vesikonna valglast kuni betoonist ja kividest tehtud paisuni. 5.3. 21. VEEBRUARIL 2001 ITAALIA ESITATUD PROGRAMM VENETO PIIRKONNA KOHTA HÕLMAB: Torrente Astico - Astico jõe valgla alates lähtest (Trento autonoomses provintsis ja Veneto piirkonna Vicenza provintsis) kuni Vicenza provintsis asuva Pedescala jõe silla lähedal asuva tammini. Astico jõe alamjooksu osa Pedescala silla läheduses asuva tammi ja Pria Maglio tammi vahel loetakse puhvervööndiks. 5.4. 20. VEEBRUARIL 2002 ESITATUD ITAALIA PROGRAMM UMBRIA PIIRKONNA KOHTA HÕLMAB: Fosso de Monterivoso: Monterivoso jõe valgla lähtest kuni Ferentillo lähedal asuva läbipääsmatu paisuni 5.5. 1. VEEBRUARIL 2002 ITAALIA ESITATUD PROGRAMM LOMBARDIA PIIRKONNA KOHTA HÕLMAB: Val Brembana: Brembo jõe valgla lähtest Ponte S. Petro kommuunis asuva läbipääsmatu paisuni 5.6. 23.DETSEMBRIL 2002 ITAALIA ESITATUD PROGRAMM LOMBARDIA PIIRKONNA KOHTA HÕLMAB: Zona Valle de Torrente Venina: Viini jõe valgla lähtest järgmiste piirideni - lääneosa: Livrio org - lõunaosa: Orobie Alpid Publino mäekurust kuni Redorta tipuni - Ida-Armisa ja Armisola orud 6. SOOME 6.1. 29. MAIL 1995 SOOME ESITATUD PROGRAMM HÕLMAB: - Kõiki SOOME mandri- ja rannikualasid, välja arvatud: - Ahvenamaa - piirangutega ala Pyhtääs - piirangutega ala, mis hõlmab Uusikaupunki, Pyhäranta ja Rauma omavalitsusi 6.2. 29. MAIL 1995 SOOME ESITATUD PROGRAMM, SEALHULGAS LIKVIDEERIMISE ERIMEETMED, MIDA ON MUUDETUD 27. MÄRTSI 2002. AASTA, 4. JUUNI 2002. AASTA, 12. MÄRTSI, 12. JUUNI 2003. AASTA JA 20. OKTOOBRI 2003. AASTA KIRJADEGA, HÕLMAB: - Kogu AHVENAMAA PROVINTS - piirangutega ala PYHTÄÄS - piirangutega ala, mis hõlmab Uusikaupunki, Pyhäranta ja Rauma omavalitsusi” " -------------------------------------------------- II LISA " “II LISA PROGRAMMID, MIS ON ESITATUD SELLEKS, ET SAADA KALAHAIGUSTE VHSi JA/VÕI IHNi SUHTES HEAKSKIITMATA VÖÖNDIS ASUVA HEAKSKIIDETUD KASVANDUSE STAATUS 1. ITAALIA 1.1. 2. MAIL 2000 ITAALIA ESITATUD PROGRAMM FRIULI-VENEZIA-GIULIA PIIRKONNA KOHTA HÕLMAB: Kasvandusi Tagliamento jõe valglas: - Azienda Vidotti Giulio s.n.c., Sutrio 1.2. 5. APRILLIL 2002 ITAALIA ESITATUD PROGRAMM VENETO PIIRKONNA KOHTA HÕLMAB: Kasvandusi Sile jõe valglas: - Azienda Troticoltura S. Cristina, Via Chiese Vecchio 14 - Loc. S. Cristina di Quinto 1.3. 21. DETSEMBRIL 2003 ITAALIA ESITATUD PROGRAMM VENETO PIIRKONNA KOHTA HÕLMAB: Kasvandust: - Azienda agricola Bassan Antonio 1.4. 5. SEPTEMBRIL 2002 ITAALIA ESITATUD PROGRAMM PIEMONTE PIIRKONNA KOHTA HÕLMAB: Kasvandust: - Incubatoio ittico di valle - Loc Cascina Prelle - Traversella (TO)” " --------------------------------------------------